Automatiserte avgjørelser og profilering innebærer at vi i blant tar avgjørelser uten noen manuell behandling. Det kan være automatisk prising i våre salgssystemer basert på informasjon lagt inn der, eller det kan være automatisk utbetaling av et forsikringskrav basert på informasjon du har lagt inn i vårt nettbaserte skaderegisteringssystem. På denne måten kan vi gi bedre og mer effektiv kundeservice.
Vi informerer om helautomatiserte avgjørelsesprosesser på forhånd, hvis disse i betydelig grad kan påvirke deg.
Behandling av forsikringskrav Vi benytter automatiserte avgjørelser i vår skadebehandling, som del av nettbaserte skaderegisteringssystem eller ved annen behandling av krav. Automatiserte avgjørelser er basert på informasjon gitt til oss og kan bli brukt for automatisk beregning av riktig skadeoppgjør. Du kan ikke protestere mot denne type automatiske avgjørelser, men du kan kontakte oss og be om en ny gjennomgang.
Salgsprosessen for forsikring Vi bruker automatiserte avgjørelser i vår salgsprosess; som del av vår nettbutikk eller gjennom andre kanaler. Slike kjøpstilbud er basert på informasjon gitt til oss og våre systemer beregner automatisk pris basert på for eksempel kjøretøymodell, kravshistorikk, alder, geografiske forhold og andre faktorer. Du kan ikke protestere mot denne type automatiske avgjørelser.  Hvis du har spørsmål til et mottatt tilbud, kan du gjerne kontakte oss.
Profilering for direkte markedsføring Profilering innebærer å gjøre antakelser om din forventede handlemåte basert på informasjon om deg. I markedsføring bruker vi profiler for å kommunisere det vi antar er mest relevant for deg, og for å unngå å sende eller vise irrelevant kommunikasjon. Du har rett til å motsette deg profilering relatert til direkte markedsføring gjennom å kontakte oss.